Πάστα αλ λιμόνε από τον Αντόνιο Μονφρέντα
Ο βενετσιάνος γκουρού της εσωτερικής διακόσμησης και συνδημιουργός του περιοδικού Cabana μας μαγειρεύει πάστα αλ λιμόνε, ένα εμβληματικό πιάτο του ιταλικού Νότου.
250 γρ. ζυμαρικά της αρεσκείας μας , χυμός και ξύσμα από 2 μεγάλα λεμόνια (αν δεν είστε φανατικοί οπαδοί του λεμονιού, μειώστε την ποσότητα κατά βούληση) , 10 ml ελαιόλαδο , 1 πιπερίτσα πεπεροντσίνο ή τσίλι (προαιρετικά), ψιλοκομμένη , 4 κουτ. σούπας παρμεζάνα, τριμμένη + επιπλέον για το σερβίρισμα , αλάτι, φρεσκοτριμμένο μαύρο πιπέρι
Για την Πάστα αλ λιμόνε, βάζουμε σε ένα μεγάλο μπολ τον χυμό λεμονιού, το ελαιόλαδο, την πιπερίτσα πεπεροντσίνο ή τσίλι (αν χρησιμοποιήσουμε) και τα χτυπάμε με ένα πιρούνι να ενωθούν.Προσθέτουμε την παρμεζάνα και ανακατεύουμε καλά. Βράζουμε τα ζυμαρικά σε άφθονο αλατισμένο νερό που κοχλάζει 1 λεπτό λιγότερο από όσο αναγράφεται στη συσκευασία, για να γίνουν αλ ντέντε.Τα στραγγίζουμε, τα ρίχνουμε μέσα στο μπολ και ανακατεύουμε καλά. Προσθέτουμε φρεσκοτριμμένο πιπέρι, δοκιμάζουμε και αλατίζουμε αν χρειάζεται.Σερβίρουμε την πάστα αλ λιμόνε ζεστή ή και χλιαρή και, αν θέλουμε, προσθέτουμε λίγη επιπλέον παρμεζάνα.
Ζυμαρικά,Λεμόνι,Τυρί,Ιταλική Κουζίνα